Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 968

7. ELJÁRÁS Vizsgálat Tegyünk egy 400 ml-es fõzõpohárba (5.3.) alikvot résznyit (a) a kivonatból (6.1.), amely 2—4 mg B-t tartalmaz. Öntsünk hozzá 150 ml vizet. Adjunk hozzá néhány csepp metilvörös indikátoroldatot (4.1.). A J/2. fejezet szerint történõ kivonás esetében 0,5 mol/l sósav (4.2.) hozzáadásával az indikátoroldat színátcsapási pontjáig savanyítsuk meg a kivonatot, azután adjunk hozzá további 0,5 ml 0,5 mol/l sósavat (4.2.). 3 g nátrium-klorid (4.7.) hozzáadása után forraljuk fel az oldatot a szén-dioxid kiûzése végett. Hagyjuk lehûlni. Helyezzük a fõzõpoharat a mágneses keverõre (5.2.), és helyezzük bele az elõzetesen kalibrált pH-mérõ elektródokat (5.1.). Állítsuk be a pH-értéket pontosan 6,3-ra, elõször a 0,5 mol/l nátrium-hidroxid oldattal (4.3.), utána a 0,025 mol/l NaOH oldattal (4.4.). Adjunk hozzá 20 g D-mannitot (4.6.), oldjuk fel teljesen, és jól keverjük össze. Titráljuk a 0,025 mol/l nátrium-hidroxid oldattal (4.4.) 6,3 pH-értékre (legalább 1 percig stabil legyen). A szükséges térfogat legyen x1.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes